IN nomine sāctæ  indiuiduæ Trinitatis, Patris, Filij,  Spiritus sancti, Amen. Conditor mirabilis rerum, cum sit Dominus omnium, nullaque nisi ab eo potestas hominib. data in hoc seculo, potentes in se credentes nō respuit, sed, vti Apostolus ait, personarum acceptor non est; sed in omni gente, qui timet eum,  operatur iustitiam, acceptus est illi. Quapropter in huius mundi pelago caducis operibus admodum affluentes, qui viuere nolunt secundum illud Apostoli dictum, tanquam nihil habentes,  omnia possidentes,  easdem opes male abuti vtendo videntur, suorumque mole peccaminum deprimuntur grauiter; aliquando quidem resipiscentes, aduocata diuinæ propitiationis clemētia, totis nisibus, totaq. mente ad eū conuerti debent, qui mortem peccatoris nō vult, sed ad se redeuntium culpam nō solum abstergit, sed  solita bonitatis misericordia obliuionis velamine in perpetuo obtegit. Verum quoniā peccatori tantæ vires non suppetunt, vt absque Sanctorum suffragio mereatur adipisci suorum veniā peccaminum, patrocinia gloriosorum martyrum, cæterorumque Sanctorum incessanter opus est implorare, quatinus eorum meritis Dominum placatum habeat, atque ad æterna gaudia mereatur pertingere sanctis omnibus repromissa. Itaque ego GAVFRIDVS castri Mauritaniæ Comes, notum esse volo orthodoxæ fidei cultoribus, quia auus meus domnus Gaufridus Vicecomes Castriduni,  Pater meus Rotrocus Comes tam nobilitate superbi sanguinis, quam mundanarum rerum viribus famosissimi, pro parentum suorum suaque salute, nec non pro suarum sobolum incolumitate inter Yogunæ fluuium, castrūque Nogenti, quod situm est in Pertico, in honore preciosi Martyris Dionysij, sociorumque eius magnifico opere Basilicæ fundamenta iecerunt, totiusque operis partem peregerunt, atque præfatum Martyrem Dionysium de suis rebus pro tēpore honorauerunt,  inantea post operis ipsius Basilicæ expletionem polliciti sunt dare multo maiora, vt Monachorum Ordo inibi militaturus, sine aliqua inedia pro salute sua, omniumque fidelium tam viuorum quam defunctorum, perdiu pernoxque, cum omni trāquillitate Deo funderet preces. Ego vero GAVFRIDVS Comes, satis adhuc iuuenculus, hæres pro eis constitutus, tandem supernæ pietatis intuitu, quiete data  otio, summopere opus illorum implere curaui. Sumpta ergo omnia, quæ auus meus  pater dederant, annuente domno Richerio Senonensium Archiepiscopo,  Carnotensi domno Gaufrido Episcopo  domno Thebaldo Comite Palatino, atque Stephano eius filio, cum vxore mea Beatrice,  filio meo Rotroco, necnon fratribus meis,  omnibus proceribus,  militibus,  aliis hominibus meis beniuola voluntate annuentibus, omnia acquisita vel acquirenda, nominata vel nominanda, trado, concedo,  transfundo ad altare beatissimorum Apostolorum PETRI  PAVLI, quod situm est in loco, qui CLVNIACVS vocatur, vbi dōnus HVGO abbas præesse videtur,  Monachi sub eius imperio Domino Deo die noctuque militāt. Hæc sine vlla occasione vel contradictione dono,  de mea potestate nullorum voluntate transmitto, itaut ab hac die  deinceps, ipse domnus Abbas,  successores eius habeant locum illum, teneant, possideant, regant,  dirigant secundum illorum velle  posse. Vicum Ecclesiæ etiam supra memoratæ adiacentem cum decem prati agripennis, totamque terram iuris mei vsque ad Ronam fluuiolum,  super ipsam duos farinarios concedo. Ex altera vero parte fluuij Yogunæ Ecclesiam S. Hilarij cū decima, omnibusque appendiciis suis, terrasque Burchardi cum broilo  terram de Belseria. Res quoque omnium seruorum meorum moriētium, sicut mos mihi defert,  cōsuetudines illorum tā in ædificiis quam in aliis rebus, S. Dionysio, sibiq. seruientibus concedo. In Carnotino oppido dono omnem censum arearum mearum. Terram quoque de Bremerij-curte cū mediatoria, ac terram Bonnaci cum mediatoria, medietatem etiam Bebanis-villæ, siluæque, quæ dicitur Ostenganis. Dimitto etiam Piscatoriam Yogunæ a vado Belliuillaris vsque ad aquam, quæ dicitur Edera. Addo etiam ego Goffridus Comes, cum vxore mea Beatrice  filio meo Rotroco, ex meo proprio Ecclesiam S. Macuti Mauritaniæ castri cum omnibus appendiciis suis. Ecclesiam quoque Misliaci, quicquid in ea habebam: decimum etiam mercatum de Mauritania, quæcumque fuerint empta vel vendita, omnis telonei redditio, de omnibus rebus quæcumque possunt dici vel inquiri. Et decimam burgi Beatricis Comitissæ vxoris meæ. Decimam quoque furni  molendini, quod est in stagno subtus castro. Pasnadium etiam omnium porcorum Monachorum S. Dionysij  sibi seruientium de silua Resno,  de omnibus forestis meis. Do etiam Ecclesiam S. Stephani,  Ecclesiā S. Ioannis de castro Nogenti,  decimam mercati eiusdem, de omnibus quæ possunt dici vel inquiri. Salis quoque eminam, quam accipiebam in burgo S. Dionysij, necnon  calciamenta, quæ reddebantur mihi: hauadium quoque,  omnes alias consuetudines, quas in burgo S. Dionysij accipiebam, omnes dimitto,  condono Deo  sācto Dionysio, sintque franchi  liberi homines sancti Dionysij, vtcumque fuerint, in omni loco meæ potestatis, itaut nullam consuetudinem soluant, nec vllam inquietudinem perferant, neque a me, neque a ministris meis....... Do etiam  cōcedo omnes saltus meos consuetudinarios vsibus Ecclesiæ, sancto Dionysio,  habitaculis Monachorum omnibusque hominibus illorum, itaut homo S. Dionysij, si voluerit, intra saltus habitet,  exinde domum suam ædificet, atque herbam  ligna ad omnes vsus suos habeat, exempto ne vēdat, nullamque exactionem per hoc ab vllo homine perferat, neque vllum debitum reddat. Perticum vero ad vsum meum,  ad vsum Monasterij S. Dionysij, ita in proprio meo retineo, vt quæque fuerint ad vsum Monasterij, necessaria ex eo Monachi faciant,  homo illorum intra saltum Pertici habitet,  de illo domum suam ædificet, atque ligna ad calefaciendum se habeat  herbam, sine vlla consuetudine reddenda. Do etiam totam decimam tam de Pertico, quam de omnibus saltibus meis, quibus remitto pasnadium omnium porcorum suorum, etiam intra  vltra Nigellam, infra Campum rotundum,  Nerelam, quæ vocantur ad Trunchetos. Duos quoque hospites, qui sunt ad Bonniacum, cum terra,  boscū qui est intra terram S. Dionysij,  eam omnem quoque terram, quæ est inter Roduam  Chaumauset, inter aquam Yogunam  forestam subtus Montem Felonis,  desuper,  ex vtraque parte......... Emptiones quoque Monachorum, quas a meis hominibus facere quocumque modo potuerint, omnino liberas esse ab omni consuetudine mando. Et omnia, quæ data sunt, vel danda ab aliis in futuro, ita libera esse volo, vt neque ego, neque succedentes mei, neque per bānum, neque per teloneum, neque per vicariam, neque per collationem nostrorum militum, neque per aliam quamuis modicam consuetudinem Monachos de seruitio Dei disturbent, neque suis hominibus vllam inferant inquietudinem. Ista omnia dona libera ita esse volo, sicut auus meus Gaufridus,  pater meus Rotrocus sua, suorumque fidelium dona esse stabiliuerunt libera, domno meo Theobaldo Comite Palatino atque Stephano filio eius assensum præbente liberalitati meæ, quatinus ego,  vxor mea,  ventura progenies, peccatorum nostrorum veniam adipisci mereamur,  in futuro æterna gaudia bonis omnibus repromissa. De quibus omnibus bonis si quis sacrilegus aut insanus Zabuli instinctu aliquid subtrahere, vel minuere tentauerit, nisi resipuerit,  ad satisfactionem confugerit, auctoritate Dei omnipotentis, Patris,  Filij,  Spiritus sancti,  sanctorum Angelorum, Patriarcharum, Prophetarum, Apostolorum, Martyrum, Confessorum, Virginum, atque omnium Sanctorum, sit excommunicatus  anathematizatus,  a liminibus sanctæ Dei Ecclesiæ segregatus, vt non habeat partem cum Deo, neque cum Angelis, neq. cum Sanctis eius, sed sit pars eius cum diabolo,  Angelis eius, si in sua malitia perseuerare voluerit, atque in inferno pœnis debitis crucietur, cū diabolo, tunc veniam habiturus, quando diabolus  Angeli eius sunt habituri. Omnibus vero, qui feliciter  caritatiue eundem locum adiuuerint  dilexerint, salus  benedictio Dei Patris omnipotentis,  filij,  Spiritus sancti super eos sit. Sub hac etiam eos ponimus excommunicatione vel benedictione, qui de rebus datis a Dominis supradictis,  a nobis, minime in hoc priuilegio, vel tędio laboris, vel obliuionis vicio positis, quicquā violare aut surripere voluerint. Signum domni GAVFRIDI Comitis filij Rotroci, qui Chartam istam iussit fieri,  scribere rogauit,  auctoritate sua  manu propria confirmauit,  corroborauit. S. Beatricis Comitissæ venerabilis vxoris eius. S. Dulcissimi Rotroci iuuenis filij eius. S. Domni Richerij Senonensis Archiepiscopi. S. Domni Gaufridi Carnotensis Episcopi. S. Adalardi Archidiaconi. S. Georgij de Curua-villa. S. Iosleni Subdecani. S. Guerrici Denociaci. S. Ademari Decani. S. Domni Thedbaldi Comitis Palatini. S. Stephani filij eius,  domnæ Alæ Comitissæ vxoris eius. S. Rodulphi pagani. S. Hugonis de Silio. S. Guillelmi Guitardi. S. Genelonis. S. Gualteri de la Mothe. S. Gauffridi de Monboonis. S. Yuonis filij Garonis. S. Guillelmi de Curte Sesaldi. S. Gualterij Chesnelli. S. Guillelmi Anatonis. S. Georgij de Vlmo. S. Gualterij Ardentis. S. Fulchoisi de Menberoles. S. Rainaldi Nicharij. S. Guiterdi Castriduni. S. Oddonis Desreati. S. Odonis Brisaldi. S. Richerij Forestarij. S. Bladini Præpositi. Amen.